# Príloha č. 6Časový priebeh dohodnutia obchodného prípaduna profile SK/CZ

1. Jednou z podmienok dohodnutia cezhraničného prenosu na profile SK/CZ je získanie práv pre využitie prenosovej kapacity Užívateľom alebo jeho zahraničným partnerom/partnermi. Tieto práva je možné získať:
	1. Rezerváciou prenosovej kapacity pridelenej pre príslušný rok a pre kalendárne mesiace príslušného roku:
		1. v aukčnom procese – ročná/mesačné aukcie – spôsobom popísaným v príslušných Aukčných pravidlách. Ročné/mesačné aukcie na profile SK/CZ vykonáva JAO. V procese aukcie je prideleným kapacitným právam priradený Capacity Agreement Identification (ďalej len „**CAI kód**“)
		2. prevedením od tretej osoby, ktorá disponuje rezerváciou prenosovej kapacity podľa Aukčných pravidiel. Prevedené kapacitné práva získavajú prevodom nový CAI kód.
	2. Na dennej báze v rámci implicitnej alokácie prenosových kapacít na spoločných cezhraničných profiloch prostredníctvom organizovaného krátkodobého trhu s elektrinou – Flow-Based Market Couplingu. V prípade technických problémov s prepojením trhov s elektrinou formou implicitnej alokácie prenosových kapacít na spoločných cezhraničných profiloch prostredníctvom organizovaného krátkodobého trhu s elektrinou alebo iných okolností, ktoré znemožnia vykonávať market coupling, bude na profile SK/CZ vyhlásená denná tieňová explicitná aukcia (Tieňová aukcia), ktorú vyhlasuje a koordinuje JAO. Podrobnosti o  pravidlách Tieňovej aukcie sú zverejnené na webovom sídle JAO

https://www.jao.eu/sites/default/files/2021-06/ShadowAuctionsPackage\_updated%2016th%20of%20June.pdf

* 1. Úspešným spustením projektu LIP 17 29. novembra 2022 bola intraday ponuková oblasť SR integrovaná do SIDC. Od tohto dňa prebieha cezhraničné vnútrodenné obchodovanie v module VDT spoločnosti OKTE. Pravidlá a relevantná dokumentácia je zverejnená na webovom sídle spoločnosti OKTE https://okte.sk/sk/kratkodoby-trh/ .
1. Dohodnutie prenosu s využitím kapacitných práv získaných v Tieňovej aukcii prebieha v nasledujúcich krokoch:

Pre dohodnutie denného prenosu (obdobie 24 po sebe idúcich obchodných hodín, resp. 23/25 hodín v prípade prechodu na letný/zimný čas) musí predložiť Užívateľ požiadavku na prenos jedným z nasledujúcich spôsobov:

* + - Vyplnením formulára v používateľskom rozhraní systému Damas Energy
		- Použitím elektronického formulára vo formáte html s podporou kopírovania z MS Excel (Damas Energy)
		- Cez upload XML súboru do Damas Energy
		- Odoslaním XML súboru do Damas Energy e-mailom na adresu dae@sepsas.sk
		- Odoslaním XML súboru do Damas Energy cez webové služby.

Zahraničný partner/partneri Užívateľa predkladá/jú požiadavku na prenos do ČEPS.

Požiadavka na prenos musí spĺňať podmienky uvedené na [Scheduling - Slovenská elektriačná prenosová sústava, a.s. (sepsas.sk)](https://www.sepsas.sk/sluzby/scheduling/).

1. Hodnoty požadovaných prenosov sú ihneď po prijatí, zaslané do systému zúčtovateľa odchýlok a skontrolované voči disponibilnej finančnej zábezpeke. V prípade nedostatočnej výšky disponibilnej finančnej zábezpeky bude Užívateľovi doručený Anomaly Report (ďalej len „**ANO**“) vo forme správy v užívateľskom účte Užívateľa v rámci Damas Energy. V prípade, že Užívateľ v čase do uzávierky zadávania požiadaviek na cezhraničný prenos náležite neupraví výšku disponibilnej finančnej zábezpeky, resp. náležite neupraví hodnoty požadovaného prenosu tak, aby disponibilná finančná zábezpeka bola dostačujúca, hodnoty požadovaného prenosu nevstúpia do procesu zosúhlasovania cezhraničných prenosov s hodnotami príslušného susedného operátora PS, tzn. požadovaný prenos nebude akceptovaný.
2. V prípade splnenia podmienok pre zadanie požiadavky podľa odseku 2)c) tejto Prílohy Prevádzkovateľ PS prostredníctvom Damas Energy prijme zadanú požiadavku. V prípade nesplnenia podmienok Prevádzkovateľ PS prostredníctvom Damas Energy túto požiadavku neprijme. V oboch prípadoch je táto skutočnosť potvrdená Užívateľovi správou v užívateľskom účte v  Damas Energy.
3. Prevádzkovateľ PS preverí technickú realizovateľnosť s ohľadom na bezpečnú a spoľahlivú prevádzku prenosovej sústavy.
4. V prípade, že do Damas Energy je doručená jedna alebo viacero požiadaviek na prenos, ktoré využívajú kapacitné práva s rovnakým CAI kódom a tieto požiadavky v súčte prevýšia kapacitné práva priradené danému CAI kódu, Damas Energy odošle všetkým dotknutým Užívateľom ANO upozorňujúcim na skutočnosť, že pridelené kapacitné práva boli prekročené. Užívateľovi bude doručený ANO vo forme správy v užívateľskom účte Užívateľa v rámci Damas Energy. V prípade, že Užívateľ/Užívatelia v čase do uzávierky zadávania požiadaviek na prenos, resp. v rámci korekčného cyklu, neskorigujú príslušné požiadavky na prenos, v procese zosúhlasenia požiadaviek na prenos budú všetky dotknuté požiadavky proporcionálne skrátené a zaokrúhlené smerom nadol na celé číslo.
5. Dlhodobé prenosové práva sú prideľované prostredníctvom ročných a mesačných aukcií v zmysle platných aukčných pravidiel Harmonized auction rules zverejnených na internetovej stránke JAO (https://www.jao.eu/resource-center)
6. V prípade výnimočnej situácie (napr. Tieňová aukcia) môže byť GCT posunutý na 15:00, resp. 15:30. Podrobný popis pravidiel schedulingu a zosúhlasovania požiadaviek na prenos je popísaný v dokumente „The User´s Guide to Scheduling in CEE Region“ zverejnenom na: <http://jao.eu/support/resourcecenter/overview>*.*